ช้อปปิ้งกันหมดพลัง ก็แวะเติมแรงลงกระเพาะที่ร้าน "ตำแหล" อยู่ชั้น 1 ของยูเนี่ยน มอลล์ จากในห้างหันหน้าไปหาประตูทางออก (ประตูตรงกลางนะ) แล้วบิดตัวซ้ายหน่อย แล้วก็เดินไปเลย จะเจอร้านอยู่ทางซ้ายมือ ตรงข้ามกับเก้าอี้นวดหยอดเหรียญเลยค่ะ 

ร้านขายอาหารแนวไทย-อีสาน ขาดไม่ได้บนโต๊ะคงเป็นส้มตำ แล้วอย่างอื่นก็ตามกันมา อาหารได้เร็ว รสชาติโอเคค่ะ แต่ผงชูรสน่าจะเยอะพอควร เพราะคอแห้ง แก้มชา และมึนหัวเลย .... ส่วนการบริการของพนักงานที่เจอ (รอบนี้) ถือว่าดีเลยนะคะ เห็นลูกค้าปุ๊บ รีบเข้ามาถามทันทีว่ากี่ท่าน รีบจัดโต๊ะ รีบเอาเมนูมาให้ แถมสั่งซ้ำนี่ยังจำได้ด้วยว่ามีเงื่อนไขในการทานอะไรบ้าง (ไม่ใส่นั่น ไม่ใส่นี่ เรื่องมากนิดนึงอ่ะ) 

จริงๆถ้าไม่ติดว่าผงชูรสทำมึน จะให้ 4 ดาวจริงนะ .... รอบนี้ดีขึ้นกว่าที่เคยเจอจริงๆ แต่พอเจอมึนๆเลยเอาไปแค่ 3 ก่อนแระกัน